# Las elegidas

Las elegidas és una pel·lícula franco-mexicana de 2014 dirigida per David Pablos. És una producció de Canana Films, Manny Films, Televisa i Krafty Films per Pablo Cruz, Philippe Gompel i Brirgit Kemmer. Es va estrenar el 18 de maig de 2015 a la secció Un Certain Regard del 68è Festival Internacional de Cinema de Canes i narra la història d'una parella de joves que es veuen immersos en el terrible negoci del tràfic de dones. Es va presentar també en els festivals de cinema de Zuric i Sant Sebastià a més de tenir 13 nominacions als premis Ariel, incloses Millor pel·lícula, Millor director i Revelacions femenina i masculina. Fou seleccionada per representar Mèxic en l'Oscar a la millor pel·lícula de parla no anglesa als Premis Oscar de 2016.

## Sinopsi

Sofía i Ulises són una parella de joves que viu a Tijuana, una ciutat fronterera a Mèxic. Sofia viu amb la seva mare i el seu germà mentre que el seu xicot, Ulises viu amb els seus pares i aparentment són una família normal. La família d'Ulisses es dedica al tràfic de dones. El pare d'Ulises l'obliga a entrar al negoci i és així com Sofia es converteix en la primera víctima del seu nuvi. Ulisses es va enamorar de Sofia, així que intenta treure-la de l'infern al qual ell mateix la va ficar. Mentre que Ulises busca la manera de rescatar-la, Sofía haurà de sofrir els horrors del tràfic de persones.

## Repartiment

* Nancy Talamantes com Sofía.
* Óscar Torres com Ulises.
* Leidi Gutiérrez com Martha.
* José Santillán Cabuto com Héctor.
* Edward Coward com Marcos.
* Susana Pérez com Karla.
* Gisela Madrigal com Paula.
* Jorge Calderón
* Yesenia Meza com Fabiola.
* Francisca Ávila

## Recepció crítica

La pel·lícula va ser ben rebuda pels crítics. L'agregador de revisions Rotten Tomatoes informa que el 85% de 26 crítics van donar a la pel·lícula una crítica positiva, amb una valoració mitjana de 8/10.

## Premis i nominacions

| Premi | Categoria | Nominat | resultat |
| 58è Premis Ariel |
| 58è Premis Ariel | Millor direcció artística | Daniela Schneider | Nominat |
| 58è Premis Ariel | Millor fotografia | Carolina Costa | Guanyador |
| 58è Premis Ariel | Millor disseny de vestuari | Daniela Schneider | Nominat |
| 58è Premis Ariel | Millor director | David Pablos | Guanyador |
| 58è Premis Ariel | Millor muntatge | Miguel Schverdfinger, Aina Calleja | Nominat |
| 58è Premis Ariel | Millor Make-Up | Nayeli Mora | Nominat |
| 58è Premis Ariel | Millor banda sonora original | Carlo Ayhllón | Nominat |
| 58è Premis Ariel | Millor guió original | David Pablos | Guanyador |
| 58è Premis Ariel | Millor pel·lícula | Las Elegidas | Guanyador |
| 58è Premis Ariel | Millor so | Alejandro de Icaza, Pablo Tamez | Nominat |
| 58è Premis Ariel | Millor actor secundària | Alicia Quiñonez | Nominat |
| 58è Premis Ariel | Millor actor revelació | Óscar Torres | Nominat |
| 58è Premis Ariel | Millor actriu revelació | Nancy Talamantes | Guanyador |
| 68è Festival Internacional de Cinema de Canes | Un Certain Regard | David Pablos | Nominat |
| Festival Internacional de Cinema de Sant Sebastià 2015 | Premi Horitzons | David Pablos | Nominat |
| Festival Internacional de Cinema d'Estocolm | Cavall de bronze - Millor pel·lícula | David Pablos | Nominat |
| Festival de Cinema de Zuric | Millor pel·lícula internacional | David Pablos | Nominat |

## Referències

* ↑ «2015 Official Selection». Cannes. Arxivat de l'original el 18 d’abril 2015. [Consulta: 16 abril 2015].
* ↑ «Screenings Guide». Festival de Cannes, 06-05-2015. [Consulta: 8 maig 2015].
* ↑ Cineteca Nacional. Expediente A-06432, Las Elegidas. México, Secretaría de Cultura, consultado en el Centro de Documentación e Investigación.
* ↑ Raga, Jhovanni. «Las elegidas: Amor y trata» (en castellà), 20-04-2016. [Consulta: 28 setembre 2019].
* ↑ Pacheco, Arturo. «Goya y Oscar - AMACC». Arxivat de l'original el 10 de desembre 2015. [Consulta: 10 setembre 2016].
* ↑ «Cinema 22 - Las elegidas». [Consulta: 28 setembre 2019].
* ↑ Tovar, Tovar «Pura realidad pura». [México], 06-12-2015, p. 15.
* ↑ «The Chosen Ones (Las elegidas)», 18-04-2016. [Consulta: 6 agost 2019].
* ↑ Magaña, Arturo «Nominados al Ariel 2016» (en castellà). Cine Premiere, 13-04-2016 [Consulta: 13 abril 2016].